
BIROUL PERMANENT
AL
CAMEREI DEPUTAŢILOR

		În conformitate cu prevederile Regulamentului Camerei Deputaţilor, republicat, cu modificările și completările ulterioare, vă înaintăm, alăturat, Raportul de respingere  asupra Propunerii legislative privind înființarea , organizarea și funcționarea Băncii de Resurse Genetice pentru Legumicultură, Floricultură, Plante Aromatice și Medicinale Buzău, transmisă spre dezbatere, în fond  Comisiei pentru agricultură, silvicultură, industrie alimentară și servicii specifice  cu adresa nr. Plx. 671 din 5 noiembrie  2018.
În raport de obiectul şi conţinutul său, propunerea legislativă face parte din categoria legilor ordinare.

R A P O R T  
asupra Propunerii legislative privind înființarea , organizarea și funcționarea Băncii de Resurse Genetice pentru Legumicultură, Floricultură, Plante Aromatice și Medicinale Buzău 
(Plx. 671/2018)
		
În conformitate cu prevederile art.95 din Regulamentul Camerei Deputaţilor, republicat cu modificările și completările ulterioare Comisia pentru agricultură, silvicultură, industrie alimentară şi servicii specifice  a fost sesizată spre dezbatere,  în fond  cu Propunerea legislativă privind înființarea , organizarea și funcționarea Băncii de Resurse Genetice pentru Legumicultură, Floricultură, Plante Aromatice și Medicinale Buzău, transmisă cu adresa nr. Plx. 671  din 5  noiembrie  2018 și înregistrată cu nr.4c-5/643  din 6  noiembrie  2018.
Consiliul Legislativ, cu avizul nr. 678/10.07.2018, avizează negativ inițiativa legislativă.
Consiliul Economic și Social, prin actul nr. 3533/26.06.2018, avizeză favorabil inițiativa legislativă, cu observații.	
Senatul, în calitate de primă Cameră sesizată, a respins inițiativa legislativă  în ședința din 31 octombrie  2018.
În conformitate cu prevederile art.76 alin. (2) din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
	Comisia pentru muncă și protecție socială, cu avizul nr. 4c-9/920/28.11. 2019 a avizat negativ inițiativa legislativă.
Propunerea legislativă are ca obiect de reglementare înfiinţarea Băncii de Resurse Genetice pentru Legumicultură, Floricultură, Plante Aromatice şi Medicinale Buzău, instituţie de drept public, cu personalitate juridică, în subordinea Ministerului Agriculturii şi Dezvoltării Rurale, prin divizarea parţială a Staţiunii de Cercetare-Dezvoltare pentru Legumicultură Buzău. Potrivit expunerii de motive, Banca de Resurse Genetice pentru Legumicultură, Floricultură, Plante Aromatice şi Medicinale Buzău va avea rolul de a conserva patrimoniul genetic autohton din domeniile de interes pe termen mediu şi lung şi de a-1 proteja intelectual şi juridic prin amprentare genetică, metodă neutilizată în prezent la nivel naţional.
 Potrivit prevederilor art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru agricultură, silvicultură, industrie alimentară şi  servicii specifice au examinat propunerea legislativă, în şedinţa din 24.09.2019.		
La lucrările Comisiei deputații au fost prezenți conform listei de prezență. 
În conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, la lucrările Comisiei a participat, în calitate de invitat, domnul Alexandru Valentin Țachianu, secretar de stat Ministerul Agriculturii și Dezvoltării Rurale.
În urma examinării propunerii legislative şi a opiniilor exprimate,  membrii  Comisiei au hotărât, în unanimitate de voturi, să propună plenului Camerei Deputaților respingerea privind înființarea , organizarea și funcționarea Băncii de Resurse Genetice pentru Legumicultură, Floricultură, Plante Aromatice și Medicinale Buzău din următorul motiv:
· demersul legislativ  privind înfiinţarea, organizarea şi funcţionarea Băncii de Resurse Genetice Vegetale - pentru Legumicultură, Floricultură, Plante Aromatice şi Medicinale Buzău a făcut obiectul de reglementare al hotărârii Guvernului nr. 690 din 12 septembrie 2019.
	În raport de obiectul și conținutul său, proiectul de lege face parte din categoria legilor ordinare.

	PREȘEDINTE,

	SECRETAR,

Șef serviciu, Anton Păștinaru

